নিরাপত্তার নজরদারিতে ভেনু সুপারভাইজারদের বিশেষ আইডি কার্ড দেওয়া হচ্ছে। কেউ মোবাইল ব্যবহার করছেন কিনা তা দেখার জন্য আরও একজন অতিরিক্ত অবজার্ভার নিয়োগ করা হবে। এছাড়াও পরীক্ষার্থীদের উপরেও কড়া নজর রাখা হবে
 নিজস্ব প্রতিবেদন: ময়নাগুড়ি কাণ্ডের পর প্রশ্নের মুখে মাধ্যমিকের প্রশ্ন ফাঁস রুখতে মধ্য শিক্ষা পর্ষদের ব্যবস্থা। সেকথা মাথায় রেখেই এবার প্রশ্নপত্রের নিরাপত্তায় আরও সতর্ক হচ্ছে উচ্চ মাধ্যমিক শিক্ষা সংসদ। আগামী ২৭ মার্চ থেকে শুরু হচ্ছে এবছরের উচ্চমাধ্যমিক পরীক্ষা। ওই প্রশ্নপত্র ফাঁস রুখতে প্রশ্নপত্রে বারকোডিং ছাড়াও ম্যানুয়াল ট্র্যাকিংয়ের ব্যবস্থা থাকছে। এছাড়াও আরও কিছু ব্যবস্থা নেওয়া হচ্ছে। প্রশ্নপত্রের সুরক্ষার কথা মাথায় রেখে রাজ্যের দেড়শোটি স্পর্শকাতর কেন্দ্রে পাঠানো হচ্ছে বিশেষ অবজার্ভার টিম। নিরাপত্তার নজরদারিতে ভেনু সুপারভাইজারদের বিশেষ আইডি কার্ড দেওয়া হচ্ছে। কেউ মোবাইল ব্যবহার করছেন কিনা তা দেখার জন্য আরও একজন অতিরিক্ত অবজার্ভার নিয়োগ করা হবে। এছাড়াও পরীক্ষার্থীদের উপরেও কড়া নজর রাখা হবে। কোনও পরীক্ষার্থী ১ ঘণ্টার আগে পরীক্ষা কেন্দ্রের বাইরে ‌যেতে পারবে না। কেউ টয়লেটেও ‌যেতে পারবে না। পরীক্ষায় কোনও অসাধু উপায় অবলম্বন করলে মোট ৫টি ক্ষেত্রে অনস্পট আরএ করার সিদ্ধান্ত নেওয়া হয়েছে। উল্লেখ্য, মাধ্যমিক পরীক্ষার আগে মধ্যশিক্ষা পর্ষদের সভাপতি দাবি করেছিলেন নির্দিষ্ট সময়ের আগে কোথাও প্রশ্নপত্রের প্যাকেট খোলা হলে তা পর্ষদ জানতে পেরে ‌যাবে। প্যাকেটের গায়ে একটি চিপ থাকবে। সেখান থেকে খবর ‌যাবে প‌র্যদের দফতরে। এতকিছু সত্বেও ময়নাগুলির সুভাষনগর স্কুলে প্রশ্ন ফাঁসের অভি‌যোগ উঠেছে।